Amb la finalitat de facilitar espais formatius per a famílies en els centres educatius, us presentem una proposta formativa sobre com educar els fills perquè facin un ús adequat de les xarxes socials.
Aquest mòdul formatiu està dissenyat com una activitat entre iguals.
Respon a la metodologia de reflexió sobre l'acció i d'aprenentatge a partir de la pràctica i l'experiència compartida.
Us recomanem que coordineu els continguts d'aquesta formació per a pares i mares amb els continguts de l'acció tutorial dels alumnes a fi que famílies i alumnes treballin el tema al mateix temps, per millorar així la continuïtat i la coherència educativa entre l'escola i la família.
Aquesta formació està dissenyada per desenvolupar-la al llarg de dues sessions d'1 hora i 30 minuts, aproximadament.
Caldrà un espai per poder treballar en petits grups.
L'aula haurà de disposar d'un ordinador amb connexió a Internet i d'un projector.
El dinamitzador presenta el tema i explica els objectius de la sessió als participants:
Veure el vídeo Xarxes socials, on l'expert Tomás Moré explica què són les xarxes socials i dóna orientacions sobre com educar els fills perquè en facin un ús responsable.
Emplenar un qüestionari referent a l'ús de les xarxes socials.
Després de veure el vídeo (en el cas de l'opció A) o d'haver emplenat el qüestionari individualment (en el cas de l'opció B), el dinamitzador pot iniciar un debat formulant les preguntes següents:
Quins beneficis i riscos pensem que tenen les xarxes socials?
L'ús de les xarxes socials és un fenomen ineludible, propi d'una societat interconnectada.
Un ús adequat de les xarxes socials comporta beneficis, com:
En cas contrari, un mal ús de les xarxes socials pot comportar riscos, com:
Per què les fan servir els nostres fills?
Quines situacions ens preocupen de l'ús que en fan?
Si el grup és nombrós s'organitzaran petits grups en els quals un pare o una mare farà de portaveu.
El portaveu recollirà i exposarà les aportacions del grup ( Fitxa Activitat grups ).
L'activitat s'acaba amb una síntesi de les reflexions més destacades aportades pels assistents.
El dinamitzador explicarà l' enquesta d'autoconeixement per a pares i mares sobre el tema "Xarxes socials".
La passarà a tots els assistents, perquè l'emplenin individualment.
Aquesta activitat es pot fer de dues maneres:
Full de valoració individual i proposta d'aplicació de la sessió ( Fitxa Full de reflexió de la sessió).
En aquesta activitat els assistents hauran de concretar quines han estat les idees que els han semblat més interessants durant la sessió.
També hauran d'indicar quines idees treballades es comprometen a portar a la pràctica amb els fills abans de la sessió següent.
Per finalitzar, el dinamitzador seleccionarà alguns dels recursos que trobareu a l'apartat Recursos i eines, del tema Educació en l'ús de les tecnologies: Xarxes socials segons el seu criteri personal i en funció del desenvolupament de la sessió i els lliurarà perquè els assistents aprofundeixin a casa sobre el tema.
Abans de començar a tractar els continguts de la sessió cal que els assistents expliquin quines dificultats han trobat per portar a la pràctica les propostes indicades en l'activitat de valoració de la sessió anterior.
El dinamitzador presentarà el tema i explicarà als participants els objectius de la sessió:
Reflexió arran d'un qüestionari que els participants faran individualment.
Reflexió al voltant de la lectura d'un document amb consells per a pares sobre l'ús de les xarxes socials que en fan els fills.
En acabar d'omplir el qüestionari (opció A) o bé un cop finalitzada la lectura del document (opció B), el dinamitzador pot iniciar un debat formulant les preguntes següents:
Participem a les mateixes xarxes socials que els nostres fills?
Què hauríem de fer els pares per ajudar els fills a evitar riscos i possibles conflictes?
Sabem com actuar per detectar i intervenir en una situació de risc o conflicte per l'ús de les xarxes socials?
Es reparteix a cada grup la primera part d'una de les converses que es troben a l'apartat corresponent del tema.
En les converses, un pare o una mare planteja un problema amb el seu fill.
Els pares de cada grup han de trobar la resposta que consideren més adequada per tractar les situacions plantejades.
Posteriorment, la resta d'assistents han de comentar-la i el dinamitzador proposarà que pensin en situacions quotidianes, en com reaccionarien ells davant la mateixa situació, en què creuen que farien els seus fills, etc. El dinamitzador llegirà la proposta que s'ofereix a la pàgina web.
Per finalitzar l'activitat es passarà un full amb les orientacions sobre el tema que s'ha treballat.
Full de valoració individual i proposta d'aplicació de la sessió ( Fitxa Activitat grups ).
En aquesta activitat, els assistents han de concretar les idees que els han semblat més interessants durant la sessió.
També han de dir quines idees treballades es comprometen a portar a la pràctica amb els fills.
Per finalitzar, el dinamitzador seleccionarà alguns dels recursos que trobareu a Recursos i eines, de l'apartat de Xarxes Socials, segons el seu criteri personal i en funció del desenvolupament de la sessió, i els lliurarà als assistents perquè puguin aprofundir en el tema a casa.